cyanic-selkie/wikianc huggingface dataset:
Bartolomeusevangeliet
Teksten er vanskelig å datere. Enkelte trekk tyder på at det er skrevet på 100-tallet, særlig delen med nedstigningen til Helvete; mens andre deler virker yngre, trolig fra 200/300-tallet. Bartolomeusevangeliet er «et av de tidligste eksemplene på hvor opptatt de tidlige kristne var av Jesu nedfart til dødsriket».
Mens Bartolomeus knapt nevnes i de fire kanoniske evangeliene, spiller han en aktiv helterolle i dette skriftet. Han tiltales av Jesus som «min elskede Bartolomeus», han er den som er vitne til Jesu nedfart, og som utspør Satan. Teksten forteller om Bartolomeus' møte med Satan, om Satans fall fra himmelen, og englenes og djevelenes tallog om hvordan Satan tukter synderne. Et innskutt bimotiv tidlig i teksten er en drøfting av Marias jomfruelighet, og en skildring av hennes himmelske visjoner og opphøyethet.
En oversettelse av Einar Thomassen ble utgitt i samlingen Apokryfe evangelier i serien Verdens Hellige Skrifter i 2001.
En annen skildring av Jesu nedfart til dødsriket finnes i Nikodemusevangeliet. Bartolomeus er også tilskrevet et annet apokryft skrift, Jesu Kristi oppstandelse.
Kallenavn
Kallenavn er erstatninger for navn. De brukes vanligvis som tegn på nærhet eller for enkelhets skyld. Kallenavn erstatter særlig enkeltindividers personnavn og offisielle navn på populære steder, virksomheter og produkter. Et kallenavn er gjerne en forkortelse eller formvariant av det egentlige navnet, men kan også uttrykke noe som er karakteristisk for en person eller ting. Kallenavn dannet på grunnlag av funksjon, rolle, utseende, egenskaper, geografi og annet kan være mer eller mindre nøytralt beskrivende. Like vanlig er kjælenavn (hypokoristiske navn) brukt av foreldre, partnere, kamerater, venner og andre, eller nedsettende, provoserende eller fiendtlige økenavn, også kalt utnavn, som en form for mobbing og latterliggjøring eller for å markere et maktforhold.
I chattespill og lignende uformell nettkommunikasjon kan det være dekknavn eller nick (etter det engelske nickname) som selvkonstruerte kallenavn.
Beskrivende tilnavn til døpenavnet kan gå over til å bli slektsnavn, for eksempel håndverkernavn i engelsk. Slike tilnavn har vært vanlig i historien, for eksempel på konger.
Kallenavn kan også være lokkenavn når en skal kalle på dyr.
Eksempler
Bruk av kallenavn eller utnavn er en gammel skikk kjent fra mange miljøer og kulturer. Noen språk og grupper har uskrevne tradisjoner og «regler» for hvordan en skal konstruere og bruke slike navn.
Huaihai Lu
Huaihai lu (kinesisk: 淮海路, pinyin: Huáihai Lù, shanghainesisk: [ɦuɑ²³hɛ³⁴lu²³], («Huaihaigaten») er en av Shanghais viktigste forretningsgater, i den noe høyere klasse.  Gaten går gjennom de sentrale deler av Puxi i øst-vestlig retning. Gaten ble anlagt i annen halvdel av 1800-tallet i den daværende franske konsesjon i Shanghai.
FrostWire
FrostWire er et open-source peer-to-peer (P2P) fildelingsprogram. Programmet er basert på det bedre kjente LimeWire, og bruker Gnutella-nettverket, og har i tillegg nylig (når?) fått støtte for BitTorrent.
Historie
Frostwireprosjektet ble startet av noen medlemmer av Limewire-samfunnet i september 2005, etter at det ble kjent at eieren av Limewire planla å legge til såkalt "blocking code" etter press fra RIAA. Når aktivert, skulle denne koden hindre brukerne fra å dele lisensierte filer. Første versjon av Frostwire kom i oktober 2005
Adresse
Frowstwire har sitt tilholdssted utenfor USA, muligens for å hindre søksmål. De har i en uttalelse sagt at de aldri vil inkludere "blocking" code tilsvarende det Limewire gjør
Programmeringsspråk
Frostwire er skrevet i Java, akkurat som Limewire. På grunn av dette, er programmet kryss-plattform – og i motsetning til Limewire – finnes det bare i én fri utgave, gitt ut under GPL. Frostwire inkluderer all funksjonaliteten av den frie Limewire-versjonen i tillegg til noen få finesser fra Limewire Pro. I tillegg til dette, inkluderer FrostWire et chatrom og en BitTorrent-klient, noe som ikke er å finne i Limewire. Ettersom Frostwire er basert på samme kode som LimeWire, er utseende nærmest identisk, men fargene skiller seg noe ut. Som i Limewire, kan utseende skiftes slik en måtte føle for det.
Pingviner
Pingvinfugler (Sphenisciformes) er en biologisk orden som utelukkende består av arter og slekter i pingvinfamilien (Spheniscidae), også kalt pingviner. En familie med flygeudyktige, dykkende sjøfugler som har fått vingene omdannet til luffelignende svømmeredskaper. Artene består av mer eller mindre sosiale individer som lever i flokk og er tilpasset et marint og terrestrisk habitat i og ved havet, der fuglene jakter føden under dykking i de kalde og meget næringsrike havstrømmene.
Pingvinfamilien teller 18 arter fordelt i seks slekter. Alle artene lever på den sørlige halvkule og flere av dem er utrydningstrua, i en eller annen grad.
Den største nålevende arten er keiserpingvinen (Aptenodytes forsteri), som normalt blir cirka 112–115 cm høy og typisk veier omkring 19–46 kg. Den minste pingvinarten er dvergpingvinen (Eudyptula minor), som normalt blir cirka 40–45 cm høy og typisk veier omkring 0,5–2.1 kg.
Evolusjon
Neoaves separerte i to linjer for cirka 79,6 millioner år siden. Den ene ledet fram til Passeriformes, den andre til Falconiformes, Charadriiformes, Procellariiformes, Gaviiformes, Ciconiiformes og Sphenisciformes (pingvinene).
Slektskapet til Procellariiformes ble foreslått med bakgrunn i likheter i rørformede neseåpninger hos fossiler og den nålevende dvergpingvinen (Eudyptula minor). Det er også foreslått lignende slektskap til lommer (Gaviidae), lappedykkere (Podicipedidae) og skarver (Phalacrocoracidae). Tester med DNA plasserer imidlertid pingvinene sammen med Ciconiiformes (storker) i utvidet sammenheng, men antyder også slektskap med Charadriiformes og Pelecaniformes.
De eldste bevisene man har for pingviner er fossile funn av to arter i slekten Waimanu, det ene cirka 60,5–61,6 millioner år gammelt og det andre cirka 58–60 millioner år gammelt. Funnet indikerer at pingvinene må ha utviklet seg fra Neornithes og ervervet disparate funksjoner, som stor kroppsstørrelse, mer oppreist gange og luffelignende vinger til dykking alt før tidlig paleocen – altså kun 3–4 millioner år etter K-Pg-grensen (for cirka 65,5 millioner år siden, da en rekke arter ble utryddet i løpet av kort tid).
Det er imidlertid også gjort en rekke andre funn, som skriver seg til perioden mellom disse hendelsene og tidspunktet for da stamformen til dagens moderne pingviner (Spheniscinae) oppsto. Forholdet mellom disse funnene er imidlertid fortsatt stort sett uavklarte.
Moderne pingviner
Det evolusjonære forholdet pingvinene i mellom er fortsatt uklart. Fossile funn antyder at mer enn 50 arter må ha eksistert på den sørlige halvkule gjennom tiden. Waitahapingvinen (Megadyptes waitaha) er (foreløpig) den siste kjente arten som har gått tapt, trolig jaktet til utryddelse av maoriene på New Zealand for omkring 500 år siden.
De moderne pingvinenens progenitor levde trolig for omkring 41–39 millioner år siden.
Moderne forskning med DNA antyder at slekten Aptenodytes skilte seg ut som en basal linje for omkring 40 millioner år siden, og Pygoscelis for omkring 38 millioner år siden. Stamformen til de resterende slektene oppsto trolig for omkring 27,8 millioner år siden, og slektene Spheniscus og Eudyptula splittet trolig lag for omkring 25 millioner år siden. Slekten Megadyptes splittet videre fra Eudyptes for omkring 15 millioner år siden.
Det hersker fortsatt en viss uenighet omkring den basale linjen, i det morfologiske studier antyder at Spheniscus og Eudyptula, som består av fysisk betydelig mindre arter, var først. I så fall indikerer dette at forfedrene også var fysisk mindre.
Etymologi
Etymologien til beskrivelsen pingvin er omdiskutert. Den norske beskrivelsen stammer sannsynligvis fra den engelske. Engelskmennene kalte trolig opprinnelig den nå utdødde geirfuglen for penguin. Francis Drake oppdaget noen merkelige flygeudyktige fugler som minnet om den flygeudyktige geirfuglen da han passerte gjennom Magellanstredet i år 1578. Navnet penguin ble derfor hengende ved disse skapningene, som vi nå i et samleuttrykk kaller pingviner på norsk.
Noen mener at betegnelsen pingvin kan stamme fra de walisiske uttrykkene pen (hode) og gwyn (hvit), altså hvitt hode. Geirfuglen hadde hvite flekker over øynene, noe som kan forklare det hvite. Teorien mangler imidlertid både støtte og dokumentasjon.
Det eksisterer også flere andre teorier om opphavet til beskrivelsen. En stammer fra det latinsk uttrykket pinguis, som betyr fet. Teorien kunne vært sannsynlig, men bare dersom det hadde latt seg dokumentere at geirfuglen opprinnelig ble kalt penguin. Dette er imidlertid problematisk.
Utbredelse
Pingvinene holder til på den sørlige halvkule, de fleste i Antarktisregionen. Tre arter finnes i den tempererte sonen, hvorav den ene har en utbredelse som strekker seg langt mot nord. En art lever også så langt nord som på Galápagosøyene, ved ekvator. Det er den eneste arten der deler av bestanden befinner seg på den nordlige halvkule. De to sørligste artene er keiserpingvin og adeliepingvin, som begge hekker på selve Antarktika. Adeliepingvinen om sommeren, keiserpingvinen om vinteren.
Den mest tallrike pingvinarten er gulltoppingvinen (Eudyptes chrysolophus). Totalbestanden er anslått til omkring 9 millioner par. Guløyepingvinen regnes som den sjeldneste pingvinarten, med en totalbestand på kun 3 560–4 180 hekkende par.
Habitat
Alle pingviner er marine arter med nær tilknytning til havet, som er solitær kilde for artenes ernæringsbehov. Noen av artene tilbringer opp mot 75 prosent av tilværelsen i sjøen, andre er mer terrestriske og tilbringer kanskje like mye tid på land. Noen arter trives i is og snø og ekstrem kulde, mens andre lever på klipper og fjell, steiner og grus og grønne habitat i den tempererte sonen. En art er også tilpasset den tropiske varmen nær ekvator.
Felles for alle artene er deres marine næringsbehov. Dietten består typisk av krepsdyr, fisk og blekksprut, som føres til leveområdene med de kalde, næringsrike havstrømmene. Havstrømmer som fører med seg kalde vannmasser og godt med næring er også årsaken til at noen arter har klart å etablere seg i varmere strøk. Endringer i havstrømmene (herunder forurensning) vil derfor utgjøre en alvorlig trussel for en arts eksistens.
Beskrivelse
Pingviner er sosiale vann- og landbaserte flygeudyktige fugler som lever i store flokker kalt kolonier. Det er de eneste fuglene som har brystkam i skjelettet, men likevel ikke kan bruke vingene til å fly med. Vingene er i stedet omdannet til stive, luffelignende svømmeredskaper, som gjør dem svært godt tilpasset til et liv på havet. Pingviner har også en mer massiv benbygning enn fugler flest, noe som sammen med den strømlinjeformede kroppen er en fordel når fuglene svømmer og dykker.
Artene består av middels store til store fugler som veier omkring 1–40 kg og blir cirka 25–115 cm høye når de står. Kroppslengden er gjerne litt større enn høyden, siden man da måler lengden fra spissen av nebbet til enden av stjerten. Den fysisk største arten er keiserpingvin og den minste dvergpingvin.
Nebbet hos pingvinene er relativt langt og smalt. Det brukes i hovedsak som et våpen til å fange byttedyr med, men også til å forsvare seg og som en redskap til å stelle fjærdrakten med. I bakkant av nebbet har pingvinene en såkalt saltkjertel, en kjertel som skiller ut salt fra sjøvann og byttedyr fuglene spiser.
Pingvinkroppen er dekket med fjær som sitter i tette, overlappende lag og er stive, rette og vannavstøtende. Fjærene låses sammen slik at de holder på luften som bidrar som et ekstra isolerende lag når fuglene dykker. Dette gir sammen med det tykke fettlaget under huden meget god isolasjon mot vann og kulde. Flere av artene tåler derfor ekstrem kulde. Større pingviner holder lettere på varmen og er derfor mer vanlige i de kaldeste strøkene. Stjerten er kort til svært kort, og bena sitter langt bak på kroppen, så pingvinene må beveger seg i oppreist stilling når de går (på linje med mennesket). På is og snø er det dessuten vanlig at pingviner glir på buken mens de sparker fra med lemmene for å skape framdrift. Føttene har svømmehud og brukes til å padle med når fuglene svømmer i overflatestilling. Når fuglene dykker brukes føttene som ror.
Pingviner har en normal kroppstemperatur på cirka 38 °C. De har evnen til regional varmefordeling, noe som medfører ulik temperatur i vinger og føtter, sammenlignet med resten av kroppen. Temperaturen i vingene og føttene kan bli betydelig lavere, i huden på føttene ned mot 0 °C når pingvinen oppholder seg på is og snø. Under huden finnes imidlertid et isolerende fettlag som beskytter fuglen mot skader. Likeledes kvitter fuglene seg med overskuddsvarme gjennom å pumpe oppvarmet blod til vinger og føtter. Dette er årsaken til at føttene hos enkelte arter kan anta en sterk rosa farge på varme dager.
Sanseapparatet
Pingvinenes viktigste sans er synet. Øynene er tilpasset fuglenes behov for godt syn under dykking, da det brukes til å lokalisere byttedyr og å unngå rovdyr. En spesiell membran styrker skapsynet. Fargesynet er utvidet og spesielt sensitivt for blått, grønt og fiolett lys. På land er fuglene nærsynte.
Pingviner har god hørsel, som brukes aktivt under kommunikasjon. Luktesansen er av mindre betydning, selv om luktelappen i hjernen er stor hos pingvinene. Smakssansen hos fugler er generelt lite utviklet, noe man antar også gjelder for pingvinene.
Atferd
De fleste artene lever i fuglekolonier. Koloniene varierer i størrelse, også mellom artene. Små kolonier kan telle kun noen titalls par, andre flere hundre, tusen eller mange titalls tusen par. Store kolonier teller ofte flere titalls tusen par, og de største flere hundre tusen par. Mange arter foretar også migrerende trekk, både over land og på sjøen. Disse trekkene er fortsatt lite opplyste blant forskerne, som i noen tilfeller ikke vet nok om hvor artene oppholder seg utenfor hekkesesongen.
Ernæringsatferd
Artene jakter på og spiser sjødyr, som krill og andre krepsdyr, fisk og blekksprut. Byttet fanges under dykking.
Det er kjent at pingviner som delfiner bruker bølger til å surfe på (trolig for å spare energi) når de forflytter seg. Pingviner har også, i likhet med delfiner, evnen til å bykse (hoppe, sprette) ut av vannet (ofte gjentatte ganger i rekkefølge) mens de svømmer fort, til eller fra land. Atferden har trolig med fuglenes oksygenopptak å gjøre. Likeledes spretter gjerne fuglene opp på land eller iskanten fra vannet i stor fart, noe som trolig redusere faren for å bli angrepet av en annen art.
Forplantningsatferd
Pingviner er normalt monogame, men keiserpingvinen er seriemonogam. Den holder seg altså til samme partner kun gjennom hekkesesongen. Artene hekker gjerne på samme plassen livet i gjennom, men nødvendigvis ikke nøyaktig der det forrige redet lå. Dette har trolig sammenheng med guanoen.
Noen arter bygger redet direkte på bakken, enten på fjellgrunn, steingrunn eller sandgrunn. Andre bygger redet i bergsprekker eller huler og ganger under bakkenivå. Byggematerialet er ofte stein og gress. Et par av artene bygger ikke rede, men ruger i stedet egget på toppen av føttene sine. Med unntak for keiserpingvinen hekker alle artene i sommerhalvåret.
Kurtisen er variert og kompleks, og som regel lydsterk. De fleste artene hekker i store kolonier. Pingvinene legger normalt ett eller to egg (artsavhengig). Som regel bidrar både hannen og hunnen med ruging og ungepass. Hos keiserpingvinen er det imidlertid hannen som ruger. Eggene og ungene blir passet på av den ene av foreldrene, mens den andre skaffer føde.
Tyske og japanske dyrehager har også rapportert om homofile pingviner. Dette fenomenet er også rapportert ved Kelly Tarlton's Aquarium i Auckland, New Zealand.
Trusler
Pingviner er byttedyr for haier, seler og tannhvaler, spesielt leopardsel og spekkhogger. Flere fuglearter, som joer og måker, tar dessuten både egg og nyklekte kyllinger når anledningen byr seg. Noen steder er også rotter og innførte rovpattedyr, som røyskatt, hunder og katter, en trussel for pingvinene.
Den største trusselen er allikevel faren for global oppvarming, miljøforurensning, tap av habitat og konkurranse om ressursene i havet med mennesket. Endringer i havstrømmene vil også i stor grad påvirke økosystemet i dette området.
Systematikk
Ikke alle anerkjente langduskpingvin (Eudyptes moseleyi) som en selvstendig art til å begynne med. Den er nært beslektet med klippehopperpingvin (E. chrysocome) og ble splittet fra denne i 2006. Siden har den blitt akseptert som en egen art av flere, blant annet WoRMS og BirdLife International. Relevant nyere forskning antyder at det kan være 19 arter med pingviner, i det nominatformen av klippehopperpingvin og E. c. fiholi (østlig klippehopperpingvin) kan være distinkte nok til at de bør skilles i hver sin art.
Inndeling
Kodene i parentes er artens status på IUCNs rødliste (versjon 3.1). De mest trua artene har status som sterkt trua (EN). Deretter følger statusen sårbar (VU), nær truet (NT) og livskraftig (LC).
Uavklarte slekter
Nedenfor er en knippe uavklarte slekter. Alle er utdødd.
Schloss Tegel
Schloss Tegel (også Humboldt-Schloss) er et slott i bydelen Reinickendorf i Berlin. Slottsparken grenser til Tegelsjøens nordlige bredde. Slottet og parken eies idag av familien v. Heinz, etterkommere etter familien v. Humboldt, som bebor slottet.
I slottsparken befinner seg den humboldtske familiegraven, bygget 1829, hvor både Alexander og Wilhelm von Humboldt er begravet. I 1983 ble slottsparken fredet.
Slottsparken var tidligere åpen for besøkende. Etter uoverensstemmelser med lokalmyndighetene i Reinickendorf besluttet eieren, Ulrich von Heinz, å stenge parken for offentligheten i mai 2005. Slottet gjennomgår for tiden restaureringsarbeider.
Aiguille du Dru
Aiguille du Dru (også kalte Dru eller Drus) er et fjell i Mont Blanc-massivet i De franske Alpene. Fjellet har to topper:
De to toppene ligger på vestryggen av Aiguille Verte (4 122 m) og er forbundet til hverandre av Brèche du Dru (3 697 m).
De britiske fjellklatrerene Clinton Thomas Dent og J. W. Hartley sammen med guidene Alexander Burgener og K. Maurer foretok førstebestigningen av Grander Dru 12. september 1878 (sørøstsiden).
Petit Dru ble det påfølgende året, den 29. august 1879, klatret av J. E. Charlet-Straton, P. Payot og F. Follignet via sydsiden og sørvestryggen. Førstebestigningen av begge toppene ble gjort av E. Fontaine og J. Ravanel 23. august 1901. Nordsiden, som er en av Alpenes store nordvegger, ble første gang klatret av Pierre Allain og R. Leininger 1. august 1935.
Italieneren Walter Bonatti soloklatret en vanskelig rute på det sørvestlige bergfestet til Petit Dru («Bonatti-pilaren») i august 1955. Denne ruten eksisterer ikke lenger på grunn av store steinras i 1997, 2003 og 2005. Merkene etter rasene er synlig fra Chamonixdalen.
Kusevaska
Kusevaska er det noe eksotiske gamle navnet på en liten strand på nedsiden av Ljansbrukene i Oslo, hvor tjenestejentene kom for å bade og vaske seg. Lokale bondegutter (og menn) kjente godt til stedet, hvor de ofte tyvtittet på tjenestejentene. Stranden tilhører delområde Ljansbyen grunnkrets i Oslo kommune. Stranden ligger et lite stykke inn på østsiden av Bunnefjorden, mellom de populære badestrendene Katten og Hvervenbukta. Andre områder i nærheten av Kusevaska, er Fiskvollen og Ljansbadet. Ljansbadet var fra begynnelsen av 1900-tallet et populært og fornemt badested for rikfolk. Det hadde mange badehus, og badestranden var delt med et plankegjerde for å holde kvinner og menn adskilt.
Ove Lindekleiv
Ove Lindekleiv (født 8. april 1976) er en norsk mangekjemper som i enkeltøvelser har gjort seg særlig bemerka i høydehopp. Han representerer Sandnes Idrettslag, tidligere IL Trio.
Yuri
Yuri (Japansk: 百合, lit. "lilje") også kjent som Girls Love (ガールズラブ, gāruzu rabu) er et japansk uttrykk mest brukt om manga og anime men kan også brukes om videospill, light novels og annen litteratur.
Temaene assosiert med yuri har opphav i japansk lesbisk skjønnlitteratur fra det 20. århundre. Mest kjent er historiene til Nobuko Yoshiya og skjønnlitteratur i Class S sjangeren. Manga som handler om kvinnelig homoerotisk begynte å dukke opp rundt 1970 tallet i historiene til artister tilhørende Year 24 Group, spesielt Ryoko Yamagishi og Riyoko Ikeda. Sjangeren begynte å vokse fort i popularitet rundt 1990 tallet. Stiftelsen av Yuri Shimai i 2003 som den første manga blad med fokus på kun yuri senere etterfulgt av Comic Yuri Hime i 2005 gjorde at yuri ble en nisje sjanger og skapelsen av en fan kultur.
Sjangeren yuri i motsettelse til yaoi er ikke ment for en spesiell kjønnsgruppe som sin mannlige motparter yaoi(skrevet for kvinnelige lesere) og bara(skrevet for homofile menn). Yuri var opprinnelig skrevet for kvinnelige lesere men har i nyere tider også blir skrevet for menn.
Folkeavstemning om pensjonsspørsmålet
Folkeavstemning om pensjonsspørsmålet var en folkeavstemning i Sverige som ble avholdt 13. oktober 1957 og gjaldt organiseringen av pensjonssystemet.
Det var tre alternative svar en kunne gi. Den ene var en allmenn og obligatorisk tjenestepensjon, den andre var en frivillig tilleggspensjon og økt folkepensjon, mens det tredje alternativet var en tjenestepensjonsordning organisert av arbeidsmarkedets parter.
SAP og Sveriges kommunistiska parti støttet forslag en, Centerpartiet nummer to og Folkpartiet og Høyrepartiet det tredje forslaget.
Resultatet ble:
Etterspillet
Sosialdemokratene mente avstemningen viste at deres forslag hadde fått flest stemmer og kunne gjennomføres gjennom innføringen av allmenn tjenestepensjon. Centerpartiet forlot regjeringen som en følge av dette og Folkpartiet og Høyrepartiet forsøkte å få Centerpartiet med på et regjeringsskifte med Bertil Ohlin fra Folkpartiet som statsminister. I Centerpartiet valgte en å fortsette sin støtte til den sittende mindretallsregjeringen med sosialdemokraten Tage Erlander som statsminister.
Zara (navn)
Zara er et kvinnenavn med flere opprinnelser. Navnet er vanlig i flere engelsktalende land, og i enkelte land i Sørøst-Europa.
Etymologi
Zara er:
Utbredelse
Navnet ble kjent i England gjennom Zara Phillips (født 1981). Zara har vært mest brukt i Sverige fra 1980-tallet.
Kjente personer med navnet
Personene i listen er ordnet kronologisk etter fødselsår.
Warning:
Warning: er det sjette studioalbumet til det amerikanske punkrockbandet Green Day, lansert i 2000. På Warning: fortsatte de med det de hadde begynt med på forgjengeren Nimrod, å kombinere punkrock med akustiske elementer. Dette var også det første albumet til Green Day siden Kerplunk! som ikke var produsert av Rob Cavallo
Albumet er det Green Day-albumet som har solgt dårligst både i USA og på verdensbasis siden de skrev under for det kommersielle plateselskapet Reprise, og er det eneste albumet foruten debutalbumet 39/Smooth som ikke har solgt til platinaplate.
Statens teaterråd
Statens teaterråd (etablert 1937, nedlagt 1966) var en hjelper til departementet i teaterspørsmål, og det arbeidet for fremming av de statsstøttede teatrene.
Komiteen ble initiert i innstillinger fra Statens teaternemnd av 1935, opprettet ved stortingsvedtak 1937 og fikk instruks gitt av Kirke- og undervisningsdepartementet den 9. september 1938. Ved nedleggelsen hadde man syv medlemmer, oppnevnt av departementet. Et nytt teaterråd ble opprettet i 1972.
Warning:
Singler utgitt fra albumet
Det ble utgitt tre singler fra albumet. Den første, og mest suksessfulle singelen fra albumet var «Minority» som ble utgitt 31. oktober 2000. Senere i 2000 ble også tittelsangen «Warning» utgitt som singel før «Waiting» ble utgitt som den siste singelen fra albumet i 2001. Foruten disse sangene, ble det også laget musikkvideo til sangen «Macy's Day Parade», men denne sangen ble aldri utgitt som singel.
Aptum
Aptum er et begrep brukt innen retorikken som skal beskrive hensikten til det utsagn som fremlegges, at «rett ord er til rett tid og på rett sted».
Innen klassisk retorikk er aptum (hensiktsmessighet) sammen med puritas (korrekthet), perspicuitas (klarhet) og ornatus (språklig utsmykning) en av de retoriske dydene som taleren må ta hensyn til i utformingen av sitt budskap (elocutio).
I dagligtale betyr altså aptum noe i retning av «hva som egner seg eller passer til situasjonen».
Barcelonas flagg
Barcelonas flagg kombinerer Georgskorset (Sant Jordi på katalansk) med de tradisjonelle røde og gule stripene til det katalanske symbolet senyera. Sant Jordi er Barcelonas skytshelgen.
Flagget har vært offisielt siden 2004, men har vært i bruk siden 1800-tallet. Det ble første gang offisielt i mai 1906, men var ikke tillatt å bruke under Francoregimet. En annen versjon av flagget var offisiell fra 1984 til 2004, men etter protester mot det, ble det opprinnelige flagget igjen det offisielle.
Strawberry Field
Strawberry Field er et barnehjem drevet av Frelsesarmeen i Liverpool hvor John Lennon pleide å leke som barn. The Beatles' sang Strawberry Fields Forever har sin tittel etter barnehjemmet.
Matchbox Twenty
Matchbox Twenty (tidligere Matchbox 20) er et amerikansk rockeband som ble stiftet i Orlando, Florida i 1995. Bandet består av Rob Thomas (vokal, gitar og keyboard), Brian Yale (bass), Paul Doucette (trommer, rytmegitar) og Kyle Cook (sologitar).
Historie
Bandet har solgt over 45 millioner musikkalbum. Debutalbumet Yourself or Someone Like You, ble utgitt i 1996. Albumet solgte over tolv millioner eksemplarer i USA, noe som kvalifiserte til diamantplate.
Utmerkelser
De mottok prisen for Beste gruppe under People's Choice Awards i 2004.
I 2009 mottok de prisen for Most Played Foreign Work under den australske APRA Awards for sangen «All Your Reasons» fra albumet Exile on Mainstream.
Bandet har blitt nominert til Grammy Award for sangen «Push» fra albumet Yourself or Someone Like You i 1998, albumet Mad Season i 2001, albumet More Than You Think You Are, samt sangen «Unwell» fra samme album i 2004.
De ble nominert til American Music Award i 1998 for albumet Yourself or Someone Like You og i kategorien Favorite Pop/Rock New Artist, samt i 1999 for Favorite Pop/Rock Band/Duo/Group, i 2003 for Favorite Pop/Rock Band/Duo/Group og Fan's Choice Award.
Diskografi
Studioalbum
Samlealbum
Medlemmer
Nåværende
Tidligere
Erik Nordbrenden
Som spiller var han innom Ullevål, Røa, Västanfors, Vänersborg og Njård. Han spilte 117 kamper på det norske herrelandslaget.
Han har vært trener for Ullevål. I 2005 ble han trener for det norske herrelandslaget i bandy, en stilling han hadde fram til 2009. Han overtok stillingen etter svensken Per Erik Saikoff som igjen var den som tok over da Nordbrenden ga seg.
Andreas Aune Viken
Andreas Aune Viken (født 29. mars 1982) er en norsk tidligere høydehopper som representerte Fredrikstad IF.
Norske Talenter (sesong 1)
Norske Talenter sesong 1 er den første sesongen Norske Talenter, et norsk underholdningsprogram basert på Britain's Got Talent fra Storbritannia. Første sesong ble sendt på TV 2 våren 2008. Dommere var Jan Fredrik Karlsen, Mia Gundersen og juryleder Thomas Giertsen. Programledere var Marte Stokstad og Sturla Berg-Johansen. Vinneren i 2008 ble sangeren Erlend Bratland som vant med sangen «Lost» i finalen. På andreplass kom Vegard F. Dommersnes (rockering), og på tredjeplass Nora Foss Al-Jabri (sang).
Audition
Fra audition ble det plukket ut 10 finalister fra hver by.
Kontrovers
Thomas Giertsen skapte kontrovers da han uttalte at han ikke ville sende den samiske rap-gruppen Duolva Duottar videre fra auditionen fordi han ikke skjønte språket: «Jeg kan oppfatte at dere har en klar og tydelig tilstedeværelse på scenen, men hva dere snakker om og hvor bra teksten deres er, og hvordan det er fremført, ja, det mister jeg helt. For meg blir det dessverre vanskelig å bedømme det dere gjorde». De to andre dommerne sendte gruppen videre til semifinalen. Giertsens uttalelser fikk mange til å reagere, blant andre Mikkel Isak Eira (Farmen-vinneren 2007) og sangerinnen Ann-Mari Andersen. Giertsen responderte på kritikken ved å kommentere Duolva Duottar sin opptreden i semifinalen delvis på samisk, og sørget også for å gi de den avgjørende stemmen som sendte de videre til finalen.
Programmet fikk også kritikk, etter den første semifinalen, for måten publikum stemte på, da telefonlinjene sto åpne hele tiden fra den første artisten startet, slik at seerne fikk mere tid til å stemme på den første artisten som opptrådte (og som tilslutt vant semifinalen) enn på de øvrige deltakerne. Dette ble avvist, da en henviste til at dette var samme metodikk som for Idol, og at «det er ikke slik at det er de første som alltid vinner».
Arja Saijonmaa
Arja Enni Helena Saijonmaa (født 1. desember 1944 i Sankt Michel i Finland) er en finsk sanger.
Norske Talenter (sesong 1)
Kontrovers
Før den fjerde semifinalen ble det mye mediastøy rundt en av deltakerne fra semifinalisten Fredrikstad turnforening, glamourmodellen Marielle Mathiassen, med fokus på nakenbilder av henne og at hun ble utpekt til Vi Menn-piken i 2007.
Arja Saijonmaa
Tidlig på 1970-tallet deltok hun på en konsert med Mikis Theodorakis i Helsingfors. På konserten leste hun noen av hans tekster på finsk. Da hun også ble bedt om å synge en av hans sanger, oppdaget Mikis Theodorakis talentet hennes, og inviterte henne til å bli med i hans orkester. Dette førte til et mangeårig samarbeid mellom Saijonmaa og Theodorakis, og flere felles plateutgivelser.
Seinere samarbeidet hun med det chilenske eksilorkestret Inti Illimani. Med dette orkestret holdt hun sin første konsert i Oslo høsten 1979, i kjellerlokalet i Chateu Neuf.
Arja Saijonmaa har spilt in ca. 35 album. Hun har også vært med i flere filmer, blant andre Anna Svärd og Herr Puntila och hans dräng Matti.
Karasjok bru
Karasjok bru er ei veibru på riksvei 92 i Karasjok kommune i Finnmark. Brua krysser Kárášjohka ved Karasjok sentrum. Brua er ei hengebru i stål med total lengde 126 meter og hovedspenn 100 meter. Seilingshøyden er ca. 10 meter, og i alt har brua 3 spenn. Den ble åpnet i 1952.
Steve Zimmerman
Steve Zimmerman er en amerikansk heavy metal trommeslager.
Steve var med å starte progressiv metal bandet Fates Warning i 1982, men sluttet i 1998 etter 4 albumutgivelser. Siste albumet han deltok på var No Exit fra 1988. Han ble erstattet av Mark Zonder. Han har vært med i bandene Image Beyond, Millennium X og Interface etter Fates Warning. Han spiller fortiden i bandet Enemy Remains.
Diskografi
Fates Warning
Alice Bridges
Alice W. Bridges (gift Roche, født 19. juli 1916 i Uxbridge i Massachusetts, død 5. mai 2011) var en amerikansk svømmer som deltok i de olympiske leker 1936 i Berlin.
Den store magellanske skyen
Den store magellanske skyen er en liten galakse og den nærmeste eksterne galaksen til Melkeveien. Den ligger ca. 170,000 lysår unna og har bare 5–10 % av massen til Melkeveien. Den spenner over ca. 8° på den sørlige himmelhalvkulen innenfor stjernebildene Gullfisken og Bordet der den er lett synlig for det blotte øyet. Den store magellanske skyen er på samme måte som den lille magellanske skyen navngitt etter Ferdinand Magellan som observerte dem under sin reise rundt i verden i 1519, men de var kjente før denne datoen. Den fysiske diameteren til den store magellanske skyen er 25,000–30,000 lysår.
Den store magellanske skyen ligner først på en irregulær galakse, men har en sentralstav og muligens en spiralarm, så den blir generelt sett klassifisert som en spiralgalakse. En av de største kjente H II-regionene, Tarantelltåken, ligger i den store magellanske skyen.
Arthur Engberg
Jonas Arthur Engberg (født 1. januar 1888 i Hassela sogn i Hälsingland, Gävleborgs län, død 27. mars 1944 i Härnösand ) var en svensk sosialdemokratisk politiker og avismann. Han studerte ved Uppsala universitet 1908-1913. Han var riksdagsmedlem 1917–1940 og ecklesiastikminister 1932-1936 og høsten 1936-1939. I 1940 ble Engberg landshövding i Västernorrlands län.
Medlemskap og utmerkelser
Engberg ble utnevnt til æresdoktor ved Uppsala universitet i 1936.
Oszkár Csuvik
Oszkár Csuvik (født 28. mars 1925 i Budapest, død 23. oktober 2008) var en ungarsk vannpolospiller som deltok i de olympiske leker 1948 i London.
Csuvik vant en olympisk sølvmedalje i vannpolo under OL 1948 i London. Han var med på det ungarske laget som kom på andreplass i vannpoloturneringen bak Italia. Ungarns resultat i finalerunden, som besto av fire lag; uavgjort 4-4 mot Nederland, de vant over Belgia med 3-0. Ungarn tapte til Italia med 3-4 i gruppespillet, et resultat som ble tatt med til finalerunden. Csuvik spilte alle fem kampene i OL-turneringen som ble avviklet i perioden 29. juli til 7. august 1948.
Mavis Freeman
Mavis Ann Freeman (født 7. november 1918, død oktober 1988) var en amerikansk svømmer som deltok i de olympiske leker 1936 i Berlin.
Leon Czolgosz
Leon Frank Czolgosz (født 1873, død 29. oktober 1901) er kjent som drapsmannen til USAs president William McKinley.
Czolgosz' foreldre var fattige polske immigranter. Han ble født i Detroit og hadde syv søsken. I tenårene hadde han ulike småjobber, men arbeidet for det meste på familiens gård utenfor Cleveland. Han ble gradvis interessert i sosialistisk og anarkistisk teori, og ble sterkt påvirket av den anarkistiske teoretikeren Emma Goldman.
Tidløsfamilien
Tidløsfamilien (Colchicaceae) er en plantefamilie i ordenen Liliales. Den omfatter ca. 200 arter fordelt på 20 planteslekter. Mange av artene er svært giftige. Tidløsfamilien ble tidligere regnet som en del av liljefamilien.
Leon Czolgosz
Den 6. september 1901 dukket Czolgosz opp på en utstilling i New York, og skjøt USAs president William McKinley som senere døde av skadene. Czolgosz ble dømt til døden 23. september 1901 og avrettet i den elektriske stol 29. oktober samme år. Hans siste ord skal ha vært:
Zhang Wenxiu
Wenxiu Zhang (født 22. mars 1986 i Liaoning) er en kinesisk friidrettsutøver som konkurrerer i sleggekast.
VM 2007 ble en ytterligere forbedring for Zhang, som tok bronsemedaljen. Bronse ble det også på hjemmebane under OL 2008 etter et kast på 74,32.
Zhangs personlige rekord er på 74,86.
Arendals Møbelfabrikk
Arendals Møbelfabrik ble startet i 1898. Selskapet bygget på C. Christensens møbelmagasin og snekkerverksted. Fabrikken ble vesentlig utvidet og modernisert og var en periode landets største møbelfabrikk, og Arendals største industrielle arbeidsplass.
Arendals Møbelfabrik var kjent for sin møbelplat, den såkalte Arendalsplaten, samt kvalitetsprodukter av maskinproduserte møbler. Blant produktene fantes skap, kommoder og stoler. Men fabrikken produserte også døpefonten til Barbu kirke i 1951 og prekestolen i Laget kirke.
Etter krigen økte konkurransen fra andre møbelprodusenter. Møbelfabrikken slet med å følge med i den tekniske utviklingen, samt å fornye egen markedsføring.
Virksomheten ble lagt ned i 1964.
Arkiv
Arkivmateriale etter Arendals Møbelfabrik befinner seg på KUBEN i Arendal. Arkivet omfatter en generalforsamlingsprotokoll (1898-1963) og en direksjonsprotokoll (1946-1963).
Laura Pausini
Laura Pausini (født 16. mai 1974 i Faenza i Italia) er en italiensk sanger, låtskriver og plateprodusent. Hun platedebuterte i 1993 og har siden hatt en lang og omfattende karriere i Italia og i flere andre land. Hun er en av Italias mest suksessrike artister og er blant de mestselgende kvinnelige artistene innen latinopop. I tillegg til italiensk har hun også spilt inn musikk på spansk, portugisisk, engelsk og fransk. Hun har mottatt en rekke priser og nominasjoner for sitt virke, og hun vant i 2021 en Golden Globe i klassen beste sang. Hun har også vært dommer for en rekke talentshow og ledet flere tv-programmer. Hun skal lede Eurovision Song Contest 2022 fra Torino sammen med artisten Mika og programleder Alessandro Cattelan.
Bakgrunn
Hun ble født i Faenza, og allerede som barn opptrådte hun sammen med faren når han spilte på lokale pianobarer. Etter å ha sunget i en rekke lokale sangkonkurranser, skrev hun sin første platekontrakt. Hun ble nasjonalt kjent i Italia i 1993, da hun vant nykommer-klassen i den 43. utgaven av Sanremo-festivalen med debutsingelen «La solitudine». Sangen ble en italiensk evergreen og toppet hitlistene i Nederland og Belgia. Hennes selvtitulerte album ble sluppet 23. april 1993 og ble en internasjonal suksess med 2 millioner solgte eksemplarer verden over.
Hun har per 2022 utgitt 12 studioalbum, to internasjonale «greatest hits»-album og to samlealbum for det spansktalende og det engelsktalende markedet. Hun synger vanligvis på italiensk og spansk, men hun har også spilt inn låter på engelsk, fransk, portugisisk og katalansk. Hennes eneste engelskspråklige album med originale sanger, From the Inside, kom i 2002, men oppnådde ikke like stor suksess som hennes andre album rettet mot spesifikke markeder. I 2006 ble albumet Io canto årets mestselgende album i Italia.
I 2004 kalte Allmusics Jason Birchmeier Pausinis salg for «en imponerende bragd for en som egentlig aldri har slått gjennom i det lukrative engelskspråklige markedet». I 2014 sertifiserte FIMI Pausinis salg på over 70 millioner album og en FIMI Icon Award. Dette gjorde henne til den fjerde mestselgende kvinnelige artisten innen latinomusikk, og den mestselgende ikke-spanske kvinnelige artisten innen latinopop.
Pausini har vært dommer og mentor i både den meksikanske og spanske utgaven av The Voice, og hun var dommer på den første and andre sesongen av La banda, samt dommer på spanske X Factor. I 2016 debuterte hun også som variteté-programleder for underholdningsshowet Laura & Paola, sammen med skuespilleren Paola Cortellesi. I 2022 skal hun lede Eurovision Song Contest fra Torino sammen med Mika og Alessandro Cattelan.
I løpet av karrieren har hun vunnen utallige musikkpriser i Italia og internasjonalt. Hun har både vunnet og kommet på tredjeplass i Sanremo-festivalen. Videre har hun mottatt to Lunezia-priser, 18 SEAT Music Awards, fire priser på Festivalbar, syv Telegatti, samt en MTV Italian Music Award. Internasjonalt har hun vunnet fire priser under Viña del Mars internasjonale sangfestival, fire Lo Nuestro-priser, fire Latin Grammy Awards, én Billboard Latin Music Award, seks World Music Awards, og en Emmy-nominasjon. I 2006 ble hun også den første italienske kvinnelige artisten til å vinne en Grammy Award, i klassen beste latinopopalbum for albumet Escucha. I 2021 ble hun Oscar-nominert for beste originale sang med låten «Io sì (Seen)» fra filmen The Life Ahead. Sangen vant også en Golden Globe for beste sang, den første italiensk-språklige låten til å vinne denne prisen. Hun har mottatt Republikken Italias fortjenstorden av president Carlo Azeglio Ciampi, og regionen Emilia-Romagna utnevnte henne til «verdensambassadør» for sin innsats innen internasjonal musikk.
Vitenskapsåret 1909
Fødsler
|| matematiker ||align=center|75 ||align=center|1984 ||
Vanguard-klassen
Vanguard-klassen er en klasse atomubåter i tjeneste i Royal Navy. Hver ubåt kan bevæpnes med 16 Trident II interkontinentale ballistiske missiler (ICBM) med kjernefysiske stridshoder. Vanguard-klassen er den tredje største ubåtklassen i verden, etter den russiske Typhoon og den amerikanske Ohio.
Bernice Lapp
Bernice Ruth Lapp (gift Squier, født 11. september 1917, død 8. september 2010) var en amerikansk svømmer som deltok i de olympiske leker 1936 i Berlin.
Lapp vant en olympisk bronsemedalje i svømming under Sommer-OL 1936 i Berlin. Hun var med på det amerikanske stafettlaget som kom på tredjeplass på 4 x 100 meter fri for damer, bak Nederland og Tyskland. De andre på laget var Mavis Freeman, Olive McKean og Katherine Rawls.
Legitimasjon
Legitimasjon ( av latin lex / legis = lov) er et ord som brukes om flere begreper.
Til substantivet legitimasjon hører verbet å legitimere seg.
Mest vanlig er legitimasjon brukt om offisielt utstedte dokumenter som brukes til å dokumentere sin person og sitt navn. Som legitimasjon brukes særlig pass, ID-kort og førerkort (sertifikat).
Legitimasjon kan også være dokumenter, utsagn eller andre forhold som viser at en person har rett til foreta bestemte handlinger eller andre disposisjoner. Slik legitimasjon kan være i strid med de virkelige, underliggende forhold. Legitimasjonen kan i noen tilfeller likevel skape rett for den personen som i god tro har stolt på legitimasjonen. En slik legitimasjon blir juridisk kalt fullmakt, og den vanligste fullmaktstypen er stillingsfullmakt.
Paul Bettany
Paul Bettany (født 27. mai 1971) er britisk skuespiller. Han er kjent for sin rolle som J.A.R.V.I.S og Vision i «Marvel Cinematic Universe» også kjent som «Geoffrey Chaucer» i A Knight's Tale, Charles Herman i A Beautiful Mind, Stephen Maturin i Master and Commander: The Far Side of the World, Peter Colt i Wimbledon og som Silas i Da Vinci-koden.
De første årene
Bettany ble født i Harlesden i London, som sønn av Thane Bettany, en dramalærer og skuespiller, og Anne Kettle, skolesekretær. Han har en eldre søster, Sarah, og en yngre bror, Matthew, som døde etter et fall da han bare var åtte år gammel. Kort tid etter brorens død dro Bettany hjemmefra for å bo for seg selv i London. Han levde i en liten leiligheten og tjente penger ved å være gatesanger. Etter to år fant han arbeid i et eldrehjem.
Karriere
Da han var 19 år gammel besluttet han å bli skuespiller og kom inn på London Drama Centre i Chalk Farm. Han fikk sin scenedebut i Stephen Daldrys kritikerroste An Inspector Calls ved Aldwych Theatre, hvor han spilte rollen som Eric Birling. Han deltok også i Royal Shakespeare Companys produksjon av Richard III, Romeo and Juliet, og Julius Caesar (sistnevnte fikk han en nominasjon til prisen «Charleson Award»). Da han var 21 år gammel opptrådte han i en BBC-produksjon av Oliver som Bill Sykes.
Bettany hadde også blitt avhengig av kokain. Hans narkotikaproblem nådde sitt ytterpunkt i løpet av filmingen av miniserien David Copperfield hvor han raserte et hotellrom og lagde kvalm på en flyreise. Etter disse hendelsene skal han ha begynte å bearbeide problemet. Han spilte også i flere filmer, blant annet hans første hovedrolle i Gangster No. 1. hvor han fikk en prisnominasjon for beste filmrolle og kritikerne nominerte han for beste britiske nykommer av året.
Hollywoodregissøren Brian Helgeland så Bettanys prøvespill for en annen film og ga ham isteden en rolle i A Knight's Tale hvor han omskrev rollen som Chaucer for ham. Denne filmen ble Bettanys store gjennombrudd i USA. Han fikk blant annet en pris i London som beste birolle. Via denne filmen fikk han også rollen i A Beautiful Mind og det var under innspillingen av denne filmen hvor han ble venn med Russell Crowe og møtte sin framtidige hustru Jennifer Connelly. Etter A Beautiful Mind fikk han tilbud om å spille mot Edward Norton og Anthony Hopkins i The Tooth Fairy, men til manges overraskelse valgte han heller å spille sammen med Stellan Skarsgård og Nicole Kidman i Lars von Triers Dogville.
Bettanys neste store prosjekt var igjen sammen med Russell Crowe i Peter Weirs Master and Commander: The Far Side of the World. Hans stille, men dog mektige portrett av kirurgen og naturvitenskapsmannen Stephen Maturin ga ham flere kritikernominasjoner, blant annet som beste britiske skuespiller av året. Dogville og The Reckoning ble vist i et begrenset antall kinoer i 2004. I september det samme året hadde han en hovedrolle som førsteelsker i den romantiske komedien Wimbledon sammen med Kirsten Dunst. Kritikerne var dog noe lunkne til filmen til tross for at de roste hans fremførelse. Våren 2005 dro han til Vancouver for å filme Firewall, en enkel thriller med Harrison Ford og Virginia Madsen, regissert av Richard Loncraine. Høsten 2005 spilte han i Da Vinci-koden sammen med Tom Hanks og Audrey Tautou. Her spilte han en Opus Dei-munk ved navn Silas. Avisen Sun hadde i samme tidsrom sitert ham på at «Jeg vokste opp som en katolikk. Jeg hoppet av troen. Fra en alder av tre var jeg sammen med nonner. Nå er jeg en ateist.»
I 2008 gav han stemme til Tony Starks assistent Jarvis i Iron Man (2008), en rolle han gjentok både i Iron Man 2 (2010) og The Avengers (2012), og som han også kommer til å spille i Iron Man 3 (2013). Han dukket også opp i biroller i The Tourist (2010) med Johnny Depp og Angelina Jolie, samt i Margin Call med blant andre Kevin Spacey og Jeremy Irons. I tillegg spilte han hovedrollen i actionfilmen Priest i 2011.
Privat
Nyttårsaften 2004 giftet Bettany seg med Jennifer Connelly i skotsk seremoni med kun en liten gruppe venner og familie. Han flyttet til Brooklyn i USA sammen med Jennifer og hennes sønn Kai, og paret har deretter fått sin egen sønn Stellan, navngitt etter Stellan Skarsgård, født 5. august 2003.
Alois Hudal
Alois Hudal (født 31. mai 1885 i Graz i Steiermark i Østerrike, død 13. mai 1963 i Roma i Italia) var en katolsk teolog og titulærbiskop. Etter andre verdenskrig hjalp han en rekke krigsforbrytere fra Nazi-Tyskland i å flykte, særlig til Sør-Amerika.
Tidlig karriere
Hudal studerte katolsk teologi i Graz fra 1904 til 1908, og ble presteviet 19. juli 1908. I 1911 promoverte han til dr. theol. og dro i studieøyemed til det tyske prestekollegiet Santa Maria dell'Anima i Roma. Der tok han nok en doktorgrad og habiliterte seg innen fagområdet Det gamle testamente.
Deretter befattet Hudal seg inngående med østkirkene, og var tiltenkt en lærestol ved Universität Wien for dette emne. Da denne lærestolen likevel ikke ble opprettet, ble han i 1919 professor for Det gamle testamente i Graz.
I 1923 ble Hudal kalt til rektor ved kollegiet Santa Maria dell'Anima. I de følgende år arbeidet han for å styrke kollegiet som det åndelige sentrum for geistlige i Roma med bakgrunn fra de tysktalende land. Her ble han også kjent med Eugenio Pacelli (Pius XII), som var pavelig nuntius først i München og så i Berlin, og som ble valgt til pave i 1939. Det var Pius XII som skulle bispevie ham i 1933.
Forholdet til nasjonalsosialismen
Hudals hadde en tvisynt holdning til nasjonalsosialismen.
På den ene side erkjente han farene som lå i læren til nasjonalsosialistiske ideologer som Alfred Rosenberg. Han var blant de første som gikk inn for at Rosenbergs lære og standpunkter som ble avledet av den måtte fordømmes av Den katolske kirke. Hudal var blant dem som gikk inn for at Vatikanets kongregasjon for troslæren skulle føre opp slike verker på kirkens liste over forbudte bøker. Dette skjedde da også: Rosenbergs ''Mythos des XX. Jahrhunderts'' ble fordømt i 1934, og kort tid etter også Ernst Bergmanns bok om den tyske nasjonale kirke.